text: Sum smádrongur minnist eg, at vit – nógvir dreingir í grannalagnum – plagdu at vera yviri hjá Jógvani javnaldrinum og lurta eftir enskum fótbólti. Hetta var í teirri tíðini, tá gøta gekk framvið øllum húsunum norðeftir – áðrenn garðarnar. Tey høvdu besta signalið í útvarpstólinum, og har lærdu vit eisini so nøkulunda at fóta okkum í enskum fótbóltsmáli. Vit vóru heilhugaðir United fjepparar, ávirkaðir av søguni um flogvanlukkuna í 1958 og ikki minni hugtiknir av, hvussu skjótt felagið aftur reistist. Ein av hetjunum hjá okkum, Bobby Charlton, sum um dagarnar fylti áttati, var við á teirri vanlukku ferðini í 58. Eg var so heppin at sleppa at heilsa uppá mannin í 1978, tá eg við dreingjalandsliðnum, sum saman við unglingalandsliðnum, var á kappingarferð í Gøteborg. Charlton og hansara menn luttóku í millumlandakapping fyri veteranlandslið.
text: #000001
text: Á hesi ferðini royndu vit okkum á fyrsta sinni á graslíki. FSF var væl umboðað á ferðini og eisini Jógvan Arge – sum, umframt at siga frá dystunum, eisini gjørdi samrøður við leikarar, venjarar og umboð fyri FSF um graslíki sum framtíðarmøguleika í Føroyum. Helst var hetta startskotið til eina tilgongd, sum 8 ár seinni førdi til, at fyrsti graslíkisvøllurin í Føroyum gjørdist veruleiki.
text: #000002
text: Áðrenn skipaður fótbóltur var her á staðnum, hildu rættiliga nógv við KÍ, og eg var ein av teimum. Eg minnist, at eg slapp við pápa og pápabeiggja mínum til Havnar í 72 at hyggja eftir avgerandi dystinum ímillum HB – KÍ. Javnleikur var nóg mikið fyri KÍ, meðan HB mátti vinna. John Eysturoy, sum var venjari hjá NSÍ, í 1978 hugsi eg, tað var, legði HB á odda, men eitt lítið korter fyri leiklok javnaði Eiler Jacobsen fyri KÍ, sum harvið vann meistaraskapin, og tað var samstundis síðsta árið, at tiltikna 66-liðið vann meistaraskapin.
text: #000003
text: Aftur til tíðina sum smádrongur her úti á leiðini – til tíðina, áðrenn vøllurin við Løkina var liðugur. Vit spældu allastaðni, har tað yvirhøvur lat seg gera. Eitt mál í hvørjum enda, so gekk tað. Fleiri lokal fótbóltsfeløg vóru aktiv tá. Vit her úti høvdu RB, nakað longur inni var RÍF og so var GB – sum høvdu heimavøll á vøllinum við skúlan á Glyvrum. Skúlagarðurin við Rituvíkar skúla var eisini ein fínur vøllur, sum vit, sum gingu fyrstu skúlaárini i Rituvík, høvdu stóra gleði av. Rituvíkar Ítróttarfelag (RÍ) brúktu annars vanliga skúlagarðin omanfyri gamlaskúla at spæla á, men ta einu ferðina minnist eg, at vit spældu uppi á Gásafelli. Har var eitt rímiliga slætt øki, og so brúktu vit steinar til mál.
text: #000004
text: Her úti í Runavík skiftu vit ímillum ymsar vøllir – umframt teir smáu, sum vóru at finna uttanfyri at kalla hvørji hús. Ein vældámdur vøllur var har, sum Heilsumiðstøðin og fyrrverandi politistøðin nú eru. So hvørt bygningar komu, máttu vit flyta okkum. Ein teigur sunnan- og niðanfyri hjá Peturi Hammer bleiv rættiliga nógv brúktur. Har minnist eg, at Pauli, beiggi venjaralegenduna Tummas Jacobsen, onkuntíð plagdi at ganga við filmsupptøkutólinum, so vit kundu betra støðið – so tað ráddi um at gera sær ómak. Teir beiggjarnir mundu vera teir fyrstu her um leiðir, eg veit um, sum útvegaðu sær enskar búnar at spæla við. Eg meini, Pauli hevði landsliðsbúnan, meðan Rúni sjálvandi var í United búna. Millum vældámdu ensku liðini her úti tá, umframt United, vóru Tottenham, Nottingham Forest og eg hugsi eisini Stoke hevði onkran fjeppara, meðan Liverpool í stóran mun hevði fjepparar longri inni á leiðini.
text: #000005
text: Tá Jákup Mortensen keypti húsini frá Salomon, var ein fínur grasvøllur har niðanfyri húsini, sum vit plagdu at spæla á, og eisini var stykkið serstakliga væl egnað at sleta oman ígjøgnum, men alt hetta fekk ein bráðan enda, tá Jonna fór undir at gera urtagarð á økinum. Urtagarðurin bleiv bæði stórur og vakur og er tað enn, men við honum fór so ein fínur fótbóltsvøllur – fyri ikki at tala um hálkubreytina. Jákup arbeiddi í Sparikassanum, sum lat upp deild í 69. Ein starvsfelagi Jákups, sum starvaðist her á staðnum eitt skifti tá, var hin so kendi HB áleyparin Heri Nolsøe, og eg minnist, at hann var ofta við og vandi í Rituvíkar Skúla. Skiftingarrúmini í Rituvík blivu eisini nógv brúkt sum skiftirúm fyrstu árini, tá dystur var í Runavík, men onkuntíð skiftu vit eisini í kjallaranum hjá Jákupi, har allar hurðar altíð hava verið opnar fyri NSÍ.
text: #000006
text: Fótbóltsvøllurin var liðugur í 1972, og tað gingu ikki meira enn tvey ár, til vit á fyrsta sinni vóru í finaluni, har vit møttu TB. Tveir dystir skuldu til, og vit taptu heimadystin 2 – 0 og spældu javnt 2-2 seinna dystin, aftaná at hava verið á odda 2 – 0 eitt skifti. Tvøroyramenn munnu hava kent seg rættiliga tryggar, ella hava teir verið framskygdir, tí tá dysturin var liðugur, fingu vit eisini steyp, har á stóð prentað Nr. 2 NSÍ. Blíðskapurin var annars óførur, m.a. sluppu vit at svimja á Tvøroyri – sum var forkunnugt fyri okkum her á staðnum tá, eins og tað framvegis er – og so vóru vit eisini í Fámjin og sóu fyrsta føroyska flaggið.
text: #000007
text: Tvey ár seinni vóru vit aftur í finaluni, hesaferð ímóti KÍ og enn einaferð taptu vit tepurt. Minnist frá dystinum í Runavík, at Magnus Rasmussen fekk eitt so frágerða gott mál. Í grein um dystin aftaná skrivar Norðlýsið, at framtíðin hjá NSÍ sær bjørt út, og soleiðis bleiv tað eisini. At tað bar til at røkka so góðum úrslitum, hóast so fá ár á baki, var uttan iva takkað verið teim smáu vøllunum á grasteigum kring um allastaðni og tá so Jákup, Tummas, Dánjal og Arni W. Joensen, sáli, og aðrir góðir menn, saman við foreldrum við eldhuga, skipaðu venjing og tilrættalegging á besta hátt, var grundarlag fyri góðum úrslitum skjótt til staðar, hóast felagið í almennum fótbóltshøpi ikki hevði so mong ár á baki.
text: #000008
text: U16-dreingir hjá NSÍ stevna ímóti FM
text: #000009
text: Seinasta umfarið verður spælt leygardagin 4. oktobur 2014. NSÍ spælir ímóti AB á Argjum. Undir leiðslu av Jens Martin Knudsen kunnu okkara ungu dreingir tryggja sær FM komandi leygardag. NSÍ U16 liggja í løtuni fremst við 32 stigum fyri 13 dystir. Í hølunum er B36 við 30 stigum. Av tí at NSÍ er betri enn...
text: #000010
text: Mikudagin 1 september kl 18.00 skipar Ungdómsnevndin hjá NSÌ fyri stuðulsrenning fyri tey yngru. Hvat er stuðulsrenning? Fótbóltsspælarar (bæði gentir og dreingir) hjá NSÍ fara mikudagin 1. september kl 18.00 at renna so langt sum tey klára í 30 min. Hvørjum stuðli eg? Stuðulin skal brúkast til rakstur av ungdómsarbeiðinum hjá NSÌ Hvussu stuðli...
text: #000012
text: Hópin av kappingum og dystum hava verið við Løkin á Eystanstevnu hetta vikuskiftið. Adrian Dalsá tók hesar myndirnar fríggjadagin. Børn undir skúlaldur leiktu kapping við Løkin. [nggallery id=155] Síðan fór stóra karneval-gongan oman á stevnuøkið [nggallery id=156]
text: #000014
text: Navigare nýggjur høvuðsstuðul hjá NSÍ
text: #000020
text: Tað gleðir okkum at kunngera, at Navigare og NSÍ hava gjørt eina avtalu, sum merkir, at Navigare er nýggjur høvuðsstuðul hjá NSÍ næstu tvey árini. Navigare er ein lokal fyritøka, ið varð stovnað í 1966. Seinnu árini er fyritøkan vaksin nógv, soleiðis at Navigare í dag er ein stór og sterk fyritøka, ið eigur 13...
text: #000021